Ei au încercat să scoată din închisoare un bărbat condamnat defintiv pentru tentativă de viol. Unul dintre magistraţi ar fi primit drept mită bani, dar şi păstrăvi, băuturi alcoolice şi un ceas cu cuc.

Bărbatul condamnat la închisoare le-a cerut rudelor sale să îl ajute să scape. Acestea au apelat la un avocat care, ulterior, a contactat mai mulți judecători. Și victima tentativei de viol a fost de acord să semneze un act prin care este de acord să se împace cu bărbatul pe care l-a reclamat pentru tentativă de viol.

Astfel, judecătorii au acceptat o contestație în anulare și au închis ochii în fața unor probe care erau falsificate. Acum avocatul, dar și magistrații sunt urmăriți penal, acuzați de abuz în serviciu, fals în înscrisuri sub semnătură privată și complicitate la fals și abuz în serviciu pentru care riscă să ajungă după gratii.